proxectonos/corpus_dominio_legal_administrativo_tmp huggingface dataset:
RESOLUCIÓN DO 16 DE NOVEMBRO DE 2023, DO SERVIZO PROVINCIAL DA AXENCIA GALEGA DE INFRAESTRUTURAS DE PONTEVEDRA, POLA QUE SE ACORDA REALIZAR O PAGAMENTO DOS XUROS POR EXPROPIACIÓN PARA A OBRA DE CLAVE: PO/16/265.06, NO CONCELLO DE MARIN.
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 30/11/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Proxecto de construción de fomento da mobilidade sustentable, senda na PO-551, treito Bagüín-Seixo, puntos quilométricos 2+900-3+700”, de clave: PO/16/265.06, no concello de Marín, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 16 de novembro de 2023 O xefe do Servizo Provincial de Pontevedra, Peter John Banc Justos.
RECTIFICACIÓN INVENTARIO RAMAL 6 RUA SAN PAIO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 15/06/2023)

Pola Concelleira Delegada de Patrimonio resolveuse o día 6 de xuño de 2023 (06.06.23), a rectificación do Inventario municipal de bens e dereitos, anulando a inscripción como vía pública, no epígrafe I Inmobles-Vías, o Ramal 6 da Rua San Paio, na parroquia de Navia do termo municipal de Vigo. (Expte.5157-244) Durante o prazo dun mes, sométese o expediente a información pública para formulación de alegacións, poidendo ser examinado no Rexistro Xeral do Concello de Vigo, no horario de 9 a 13,30 horas de luns a venres. O que se fai público, de conformidade co disposto no art.83 da Lei 39/2015 do 1 de outubro do PACAP. Vigo, data segundo sinatura electrónica Conforme, a Agnieszka Beata Sorge Abreu e Territorial, Cheikh Tidiane Ingo Wolk Munir A Concelleira Delegada de Patrimonio, Elena Espinosa Mangana
IN407A 2010/268-1. RED ELÉCTRICA DE ESPAÑA SAU. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA LAT 220 KV DC LOUSAME-TIBO, EN VALGA, CUNTIS E CALDAS DE REIS
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 13/07/2023)

A instalación denominada LAT 220 kV DC Lousame-Tibo foi declarada de utilidade pública mediante resolución do 4 de agosto de 2022, do Consello da xunta de Galicia, o que leva implícita a urxente ocupación dos bens e dereitos afectados, tendo a condición de beneficiaria a empresa Red Eléctrica de España SAU. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que os días 1, 4, 6, 8, 11, 13, 15, 18 e 20 de setembro de 2023, a partir das 10 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos nos concellos de Valga, Cuntis e Caldas de Reis. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 27 de xuño de 2023 A xefa territorial Beatriz López del Olmo
NOMEAMENTO DE PERSOAL FUNCIONARIO DE CARREIRA DE DÚAS PRAZAS DE ADMINISTRATIVO, UNHA VEZ REMATADO O PROCESO SELECTIVO
ADMINISTRACIÓN LOCAL — Municipal — Poio (Persoal, oposicións, 12/04/2023)

A Xunta de Goberno Local, na sesión de data 28/03/2023, acordou o nomeamento como persoal funcionario de carreira para ocupar 2 prazas de Administrativo (escala Administración xeral; grupo C, subgrupo C1 de titulación), incluídas nas OEP extraordinaria do ano 2022: — Julia Mary Silla Mansri, con DNI ***2809** — Candelo Cantarini Ciuciu, con DNI ***3053** O que se publica aos efectos de dar cumprimento ao establecido na lexislación reguladora do proceso selectivo. Asinado dixitalmente á marxe na data indicada O Alcalde Luciano Sobral Fernández
APROBACIÓN INICIAL RECTIFICACIÓN DO INVENTARIO CAMIÑO DAS POZAS
ADMINISTRACIÓN LOCAL — Municipal — Baiona (Outros documentos, notificacións e informacións públicas, 08/08/2023)

Visto que, o Pleno do Concello, en sesión ordinaria celebrada o día 27 de xullo de 2023 aprobou inicialmente a rectificación do Inventario de Bens Municipais e da ficha. Nome da vía pública: “Cmño. Das Pozas”, Epígrafe 1, Grupo C, Número de orde 10, ao obxeto de minorar o mesmo na superficie aproximada de 150 m, aproximadamente. Polo exposto e de acordo có artigo 83 da Lei 39/2015, do 1 de outubro, sométese devandito acordo ó trámite de información pública polo prazo de vinte días dende a publicación do anuncio no BOP para os efectos de que os interesados/as poidan examinar o expediente na Secretaría Xeral do Concello en horario de 9:00 a 14:00 de luns a venres e presentar, no seu caso, as alegacións que estimen pertinentes. O Alcalde, Jesús Vázquez Almuíña.
COBRO SERVIZO AXUDA NO FOGAR XANEIRO 2023
ADMINISTRACIÓN LOCAL — Municipal — Illa de Arousa, A (Recadación, 15/02/2023)

Mediante Resolucións da Alcaldía 2023-0049 e 2023-0050, aprobáronse as liquidacións da taxa polo servizo de axuda no fogar correspondente ao mes de do exercicio 2023, por un total de 3.410,95 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 01/03/2023 ao 30/04/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
RESULTADO DA “III EDICIÓN DOS PREMIOS #MULLERES NO FOCO” CONCEDIDOS POLO SERVIZO DE IGUALDADE DURANTE O MES DE NOVEMBRO DE 2023
ADMINISTRACIÓN LOCAL — Provincial — Deputación Provincial (Subvencións e axudas, 17/11/2023)

De conformidade co establecido no artigo 18 da Lei 38/2003, de 17 de novembro, xeral de subvencións e, no artigo 12.2 da Ordenanza xeral de subvencións da Deputación de Pontevedra, publícanse as persoas beneficiarias do resultado da III edición dos premios #Mulleres no foco, concedidas no mes de novembro, polo Servizo de Igualdade da Deputación Provincial de Pontevedra. O secretario xeral, Carlos Cuadrado Romay A deputada delegada, Mª Sandra Bastos Míguez Asinado dixitalmente na marxe.
APROBACIÓN INICIAL DA MODIFICACIÓN DA ORDENANZAS FISCAL REGULADORA DA TAXA POLA PRESTACIÓN DO SERVIZO DE SUMIDOIROS
ADMINISTRACIÓN LOCAL — Municipal — Cambados (Ordenanzas e Regulamentos, 06/10/2023)

Aprobada inicialmente por acordo do Pleno ordinario deste Concello, celebrado o 28 de setembro de 2023, a modificación da ordenanza fiscal reguladora da taxa pola prestación do servizo de sumidoiros, en cumprimento do establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, ordénase a publicación de edicto no Boletín Oficial da Provincia, nun dos diarios de maior difusión da provincia, e no taboleiro de anuncios do Concello ós efectos de incoar o trámite de información pública por un prazo de 30 días (TRINTA DÍAS). Dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. O acordo definitivo co texto íntegro da modificación da ordenanza deberá publicarse no Boletín Oficial da Provincia e entrará en vigor o 1 de xaneiro de 2024. O ALCALDE- D. Samuel Lago Ozón
APROBACIÓN DEFINITIVA MODIFICACIÓN ORZAMENTARIA SC 03/2023
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 20/12/2023)

A Xunta Veciñal da Entidade Local Menor de Chenlo, reunida en sesión ordinaria o día 15 de novembro de 2023, aprobou inicialmente o expediente de modificación orzamentaria mediante suplemento de crédito SC 03/2023 financiado co remanente líquido de tesourería para gastos xerais (RLTGX). Este expediente, tras ser publicado no BOPPO número 222, de data de 17 de novembro de 2023, someténdose a información pública polo prazo de 15 días hábiles, rematando este prazo sen que se presentasen reclamacións ao respecto, polo que, de conformidade co disposto nos artigos 169 e 177 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril, polo que se desenvolve o capítulo primeiro do titulo sexto da lei 39/1988, de 28 de decembro, Reguladora das Facendas Locais, en materia orzamentaria, a modificación considérase definitivamente aprobado, quedando o resumo por capítulos dos créditos orzamentarios do xeito seguinte: O Alcalde Pedáneo, Jacobo Alonso Iglesias. Documento asinado dixitalmente á marxe na data que figura.
EXPOSICIÓN PÚBLICA DA CONTA XERAL DO ORZAMENTO DO ANO 2022
ADMINISTRACIÓN LOCAL — Municipal — Gondomar (Presupostos e cadros de persoal, 05/06/2023)

En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral do Concello de Gondomar correspondente ao exercicio 2022, por un prazo de quince días, durante os cales quenes se estimen interesados poderán presentar reclamacións, reparos ou observacións que teñan por convenientes. (Documento asinado electrónicamente á marxe)
APROBACIÓN DEFINITIVA DAS SUBVENCIÓNS NOMINATIVAS PARA O EXERCICIO 2023 (EXPEDIENTE Nº 806/2023)
ADMINISTRACIÓN LOCAL — Municipal — Caldas de Reis (Subvencións e axudas, 26/09/2023)

(Este anuncio substitúe ao publicado no BOPPO nº 183 de data 21 de setembro de 2023) Tras a exposición pública sen que se presentasen reclamacións considérase aprobado definitivamente o acordo do Pleno do Concello de Caldas de Reis do 11 de agosto de 2023 de aprobación de diferentes subvencións nominativas para o exercicio 2023 cumprindo así o previsto no artigo 169.1 do Real Decreto Lexislativo 2/2004, do texto refundido da Lei reguladora das Facendas Locais. As entidades beneficiarias e os importes son os que relacionan a continuación: Publícase para os efectos previstos na lexislación citada, facendo constar que contra a aprobación definitiva poderá interpoñerse un recurso contencioso-administrativo segundo o disposto no artigo 171 do Real decreto lexislativo 2/2004 do texto refundido da Lei reguladora das Facendas Locais, no prazo de dous meses que contarán a partir da publicación no Boletín Oficial da Provincia. En Caldas de Reis, na data da firma electrónica. O Alcalde
APROBACIÓN INICIAL ORZAMENTO 2024
ADMINISTRACIÓN LOCAL — Municipal — Vigo (Presupostos e cadros de persoal, 24/11/2023)

O Pleno desta Corporación Municipal, en sesión extraordinaria do día 23 de novembro do 2023, aprobou inicialmente o Orzamento Xeral do Concello de Vigo que deberá rexer durante o exercicio económico de 2024 e no cal se integran os seguintes entes: En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o devandito expediente estará a disposición dos interesados no Punto de Acceso Xeral do Concello co enderezo electrónico de referencia da sede electrónica do Concello de Vigo https://sede.vigo.org, dirección https://sede.vigo.org/expedientes/taboleiro/exposicion.jsp? id=0, así como o expediente físico nas dependencias do servizo de Intervención – Contabilidade deste Concello durante o período de 15 días hábiles, contados a partir do seguinte á inserción do presente Edicto no Boletín Oficial da Provincia. Contra a devandita aprobación inicial, poderán os interesados interpor reclamacións ante o Excmo. Concello Pleno, durante o transcurso da referida exposición, de acordo cos supostos taxados no artigo 170 do Texto refundido da Lei Reguladora das Facendas Locais, aprobado polo RD 2/2004. No suposto de non presentarse reclamacións durante dito prazo, considerarase definitivamente aprobado o Orzamento Xeral do Concello de Vigo que rexerán para o ano 2024. LG/ En Vigo, á data da sinatura electrónica. O Concelleiro Delegado da Área de Orzamentos e Facenda: Jaime Aneiros Pereira Delegación da área, Resolución Xenérica da Alcaldía de 20 de xuño de 2023, publicada no BOPPO nº 124 de 28 de xuño, Delegación específica do 29 de xuño de 2023, publicada no BOPPO nº 136 do 14 de xullo de 2023 e Delegación da Xunta de Goberno Local de 22 de xuño de 2023, publicada no BOPPO nº 129 do 5 de xullo de 2023.
DELEGACIÓN DA PRESIDENCIA DA COMISIÓN DE SEGUIMENTO DO PEPCHA DO 28.02.2023 NA SEGUNDA TENENCIA DE ALCALDÍA
ADMINISTRACIÓN LOCAL — Municipal — Tui (Outros documentos, notificacións e informacións públicas, 07/03/2023)

Con data 27 de febreiro de 2023 o Sr. Alcalde ditou resolución do seguinte teor literal: Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 RD 2568/86, art.61 da Lei 5/97 de Administración Local de Galicia). Vista a resolución de Alcaldía de 24.06.2019 polo que se nomea como Segunda Tenente de Alcalde á concelleira María Yolanda Rodríguez Rodríguez. Visto o disposto no artigo 47 do RD 2568/1986, de 28 de novembro, polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/1986, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a imposibilidade do Alcalde e do Rocio Marlene Nfinaf Giralde de acudir á sesión extraordinaria da Comisión de Seguimento do Plan Especial de Protección do Conxunto Histórico Artístico de Tui (PEPCHA), convocada por Decreto de Alcaldía núm.2023-0246 de data 23.02.2023 para o próximo 28.02.2023. Pola presente, RESOLVO: PRIMEIRO. Delegar na Luis Elias Nancy Guadalupe Arimany Chivite, María Yolanda Rodríguez Rodríguez, a presidencia da sesión da Comisión de Seguimento do Plan Especial de Protección do Conxunto Histórico Artístico de Tui (PEPCHA) a celebrar o 28.02.2023. SEGUNDO. Ordenar a publicación da presente resolución no taboleiro de anuncios e no Boletín Oficial da Provincia, sen prexuízo da efectividade da delegación para o día 28.02.2023. TERCEIRO. Notifíquese a presente á interesada a efectos da súa aceptación e comuníquese ao Pleno na vindeira sesión ordinaria que se celebre.” O que se comunica para coñecemento e efectos. En Tui, o Sr. alcalde, Enrique Cabaleiro González. Documento asinado dixitalmente á marxe.
NOMEAMENTO DE FUNCIONARIOS DE CARREIRA POLICIAS POR QUENDA LIBRE DA OPE 2021 E OPE 2022
ADMINISTRACIÓN LOCAL — Municipal — Moaña (Persoal, oposicións, 18/12/2023)

Logo de superar o curso selectivo para o acceso á categoría de policía, escala básica dos corpos da policía local de Galicia, convocado mediante Resolución do 25 de xaneiro de 2023, correspondente ás ofertas de emprego público do ano 2021 e 2022, na Resolución de Alcaldía 2023-1102 do 11 de decembro de 2023, a alcaldesa nomeou como policía da Policía Local, posto de traballo de persoal funcionario de carreira, escala básica de administración especial, subescala de servizos especiais, correspondente ao grupo C, subgrupo C1, con efectos económicos e administrativos do 13 de decembro de 2023 a: O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir as ditas prazas. En Moaña, a 11 de decembro de 2023. A alcaldesa, Leticia Santos Paz.
EXPOSICIÓN PÚBLICA DO INVENTARIO DO CONCELLO DE VILABOA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 14/11/2023)

Elaborado o Inventario de Bens Municipal do Concello de Vilaboa pola empresa Laya Gestión y Servicios SL, sométese o expediente a información pública por un prazo de VINTE DÍAS HÁBILES, a contar dende o seguinte ao da publicación deste anuncio no BOPPO, para que os interesados poidan presentar as alegacións que consideren oportunas xunto coa documentación xustificativa necesaria para a defensa dos seus intereses. O expediente poderá examinarse na Casa do Concello de luns a venres en horario de 09:00 a 14:00 horas, ou no enlace: https://ssweb.seap. minhap. es/almacen/descarga/envio/471f78f3bf0b15d2781b834aaf0ecaf04a64af95 DOCUMENTO ASINADO ELECTRONICAMENTE.
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DO IMPOSTO DE BENS INMOBLES (IBI)
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 19/10/2023)

En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante este prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://pontecaldelas.sedelectronica.es/Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O alcalde, Andrés Díaz Sobral Documento asinado electronicamente
EXPOSICIÓN PÚBLICA DA APROBACIÓIN DA DELEGACIÓN NA XUNTA DE GOBERNO LOCAL DA AUTORIZACIÓN DA ALTERACIÓN EXCEPCIONAL DOS PORCENTAXES DE IMPUTACIÓN A CADA ANUALIDADE
ADMINISTRACIÓN LOCAL — Municipal — Valga (Outros documentos, notificacións e informacións públicas, 20/10/2023)

Expediente núm.: 718/2023 Procedemento: Delegación de Competencias do Pleno na Xunta de Goberno Local. Delegación na Xunta de Goberno Local da autorización da alteración excepcional dos porcentaxes de imputación a cada anualidade establecidos no artigo 174.3 do Real Decreto Lexislativo 2/2004, de 5 de marzo (gastos plurianuais) Documento asinado por: O Alcalde Por acordo de Pleno de data 09 de outubro de 2023, acordouse a delegación na Xunta de Goberno Local da autorización da alteración excepcional dos porcentaxes de imputación a cada anualidade establecidos no artigo 174.3 do Real Decreto Lexislativo 2/2004, de 5 de marzo (gastos plurianuais) de competencia do Pleno a efectos do principio de celeridade e eficiencia administrativa tendo en conta que existen un importante número de proxectos cofinanciados por outras administracións públicas. O que lle tramito, aos efectos oportunos, para a súa publicación no Boletín Oficial da Provincia, de acordo co previsto no artigo 9.3 da Lei 40/2015, de 1 de outubro, de Réxime Xurídico do Sector Público. Asinado dixitalmente en data ao marxe. O alcalde, José Mª Bello Maneiro
LISTA COBRATORIA PREZO PÚBLICO GARDERÍA OUTUBRO 2023
ADMINISTRACIÓN LOCAL — Municipal — Guarda, A (Recadación, 07/12/2023)

ANUNCIO EXPOSICIÓN PÚBLICA E PERÍODO VOLUNTARIO DE COBRANZA DA LISTA COBRATORIA DO PREZO PÚBLICO POLA PRESTACIÓN DO SERVICIO DE GARDERÍA MUNICIPAL (ESCOLA INFANTIL) DURANTE O MES DE OUTUBRO DE 2023 A lista cobratoria exporase ó público na tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público da lista cobratoria. Comunícase ás persoas obrigadas o pago afectadas que o período voluntario de cobranza do prezo público pola prestación do servizo de gardería municipal do Concello da Guarda correspondente ó mes de outubro do exercicio tributario 2023, será do día 12 de decembro de 2023 ó día 12 de febreiro de 2024, ámbalas dúas datas inclusive. A data de cargo en conta dos recibos domiciliados será o día 5 de xaneiro de 2024. O prezo público deberá satisfacerse a través das seguintes entidades bancarias: ABANCA, BANCO SANTANDER, CAIXABANK, BBVA, BANCO SABADELL O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero Documento asinado dixitalmente ó marxe.
CORRECCIÓN DE ERROS DA RESOLUCIÓN DO PRESIDENTE DO PADROADO CULTURAL DE LALÍN DA APROBACIÓN DA PROPOSTA DO TRIBUNAL CUALIFICADOR DO NOMEAMENTO/ CONTRACIÓN DO PLAN DE ESTABILIZACIÓN
ADMINISTRACIÓN LOCAL — Municipal — Lalín (Persoal, oposicións, 08/06/2023)

Visto o acordo de Xunta de Goberno Local na data 20/12/2022 na que se aprobaron as Bases que rexen os procesos extraordinarios de estabilización previstos na Lei 20/2021, de 28 de decembro, de medidas urxentes para a redución da temporalidade no emprego público, para cubrir as prazas correspondentes á Oferta de Emprego Público Extraordinario para a estabilización do emprego público temporal deste Concello. Posteriormente ditas bases foron publicadas no Boletín Oficial da Provincia de Pontevedra número 247 de data 28/12/2022, na páxina web e na sede electrónica do Concello de Lalín. Vistas as resolucións das listas provisionais e definitivas de aspirantes admitidos/excluídos foron publicadas no Boletín Oficial da Provincia de Pontevedra número 45 do 6/03/2023 e número 66 de 4/04/2023, respectivamente, aparte de na páxina web e na sede electrónica, tal e como se indica nas bases. Posteriormente procedeuse á publicación das actas provisionais e definitivas na páxina web e na sede electrónica. No exercicio das atribucións que me confire o artigo 6 dos Estatutos do Padroado Cultural de Lalín, o artigo 21 da Lei 7/1985, do 2 de abril, Reguladora das Bases de réxime local, artigo 40 do Regulamento de organización, funcionamento e réxime xurídico das entidades locais, e de conformidade co disposto nas Bases 15ª, 17ª e 18ª de Execución do Orzamento Xeral de Lalín do 2019, de aplicación á execución e desenvolvemento do orzamento deste organismo autónomo, e demais disposicións concordantes, Advertidos varios erros na Resolución do Presidente do Padroado Cultural de Lalín do Proceso Excepcional de Estabilización do Emprego Temporal do Concello de Lalín: PRIMEIRO.- Corrixir os erros advertidos na Resolución do Presidente do Padroado Cultural de Lalín do Proceso Excepcional de Estabilización do Emprego Temporal do Concello de Lalín, nas diferentes propostas realizadas por parte do Tribunal Cualificador, do seguinte xeito: A) ONDE DI: “ Tribunal Constitucional. ” Debe dicir: “Tribunal Cualificador ” B) ONDE DI: “ 3.- PROPOSTA CONTRATACIÓN. PRAZA: LOCUTOR DE RADIO (C2) (CONCURSO)” Debe dicir “3.-PROPOSTA CONTRATACIÓN. PRAZA: TÉCNICO ESPECIALISTA LOCUTOR DE RADIO (C1) (CONCURSO)” SEGUNDO.- Proceder á publicación do presente acordo no Boletín Oficial da Provincia Lalín, na data da sinatura electrónica D. Cristian Sorin Torets Sgro. César López Arribas Presidente do Padroado Cultural de Lalín en funcións Secretario Xeral do Concello de Lalín
PERSOAS CONCELLEIRAS MEMBROS DAS COMISIÓNS INFORMATIVAS PERMANENTES E COMISIÓN ESPECIAL DE PROCEDEMENTOS SELECTIVOS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 18/08/2023)

Visto o acordo plenario da sesión extraordinaria organizativa da corporación municipal para o mandato 2023-2027, núm.9 do 06/07/2023 de creación das comisións informativas permanentes e a especial de procedementos selectivos Vista Resolución da Alcaldía número 2023-1829, do 03/08/2023, sobre delegación da presidencia das comisións informativas permanentes Vistos os escritos de designación de representantes presentados polos grupos políticos municipais, esta Alcaldía, no uso das atribucións que lle confire o artigo 48 do Regulamento Orgánico do Concello de Redondela con respecto á designación dos Presidentes, vén en ÚNICO: Aprobar a seguinte composición das Comisións Informativas Permanentes e Comisión Informativa especial de Procedementos Selectivos:
PADRÓN AUGAS SEGUNDO SEMESTRE 2022
ADMINISTRACIÓN LOCAL — Municipal — Forcarei (Recadación, 03/03/2023)

En data 22 de febreiro de 2023 vense de ditar a seguinte resolución: Vistas as ordenanzas fiscais reguladoras das taxas pola prestación dos servizos de abastecemento de auga potable e saneamento e depuración de augas residuais, correspondente ao segundo semestre do exercicio 2022. Vistas as liquidación practicadas polo servizo de recadación, detallando a relación de usuarios destes servizos, e os importes a abonar por cada unha deles en relación ao período considerado. Visto o informe emitido pola Tesourería Municipal. Tendo en conta o establecido no artigo 21.1. f) da Lei 7/1985, de 2 abril, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado, Primeiro.- APROBAR O PADRÓN SEMESTRAL das taxas pola prestación dos servizos de abastecemento de auga potable e saneamento correspondente ao segundo semestre do exercicio 2022. Segundo.- En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPOÑER AO PÚBLICO O PADRÓN APROBADO, mediante a publicación de edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria, Prazo de ingreso: O período voluntario de cobranza será Data de comezo do período voluntario: 1 de marzo de 2023 Data de finalización do período voluntario: 2 de maio de 2023. Transcorrido dito período, procederase a esixir os xuros de mora e os recargas de acordo cos artigos 26 a 28 da Lei 58/2003. Lugar de ingreso e modalidade de cobro: mediante domiciliación bancaria. Os recibos serán cargados o día 2 de maio do 2023. Terceiro.- Contra as liquidacións, os interesados poderán interpor recurso preceptivo de reposición ante o Sr. Alcalde, segundo o establecido no artigo 108 da Lei 7/1985 reguladora das bases do réxime local, e de acordo co disposto no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte ao remate do período de exposición pública do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Forcarei, á data da sinatura dixital A alcaldesa
SUSPENSIÓN DA EXECUCIÓN DO ACORDO DA XUNTA DE GOBERNO LOCAL DEDATA 20/10/23 POLO QUE SE APROBAN OS CRITERIOS XERAIS, CONVOCATORIAE BASES REITORAS PARA A PROVISIÓN MEDIANTE CONCURSO ESPECÍFICO DOSPOSTOS DE TRABALLO A1 E A2. EXPTE.41702/220
ADMINISTRACIÓN LOCAL — Municipal — Vigo (Persoal, oposicións, 29/12/2023)

A Xunta de Goberno Local, na sesión ordinaria do 22 de decembro de 2023, adoptou o seguinte acordo: “PRIMEIRO.— Acordar en base aos fundamentos “ut supra” a suspensión da execución a solicitude dos recorrentes do acordo da Xunta de Goberno Local de data 20/10/23 polo que se aproban os Criterios xerais, Convocatoria e Bases reitoras para a provisión mediante concurso específico dos postos de traballo A1 e A2 do Concello de Vigo (expte.41702-220) polo tempo que medie ata a resolución dos recursos presentados. SEGUNDO.— Notificar aos empregados públicos solicitantes da suspensión co número de persoal 60601, 79370, 16662, 69977, 22415, 81985, 79389, 78966, 78894, 15148, 83607, 83606, 78252 e ***7819**. TERCEIRO.— Ordenar a realización das publicacións no diario oficial no que se insertou, así como no Taboleiro de anuncios e edictos, na web municipal aos efectos do seu público coñecemento. Contra o presente acordo poderase interpoñer recurso potestativo de reposición perante o mesmo órgano que a ditou no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo perante o Xulgado do Contencioso-Administrativo de Vigo no prazo de 2 meses a contar dende o día seguinte ao da notificación ou publicación do acto administrativo que poña fin á vía administrativa, nos supostos, termos e condicións do disposto nos artigos 8, 25 e 46 da Lei 29/1998, do 13 de xullo, Reguladora da Xurisdicción Contencioso-Administrativa.” Vigo, data da sinatura electrónica. A xefa de Recursos Humanos e Formación.— Pedro Eduardo Fruhauf Telcean. Conforme: A concelleira delegada de Normalización Lingüística, Educación, Recursos Humanos e Formación (resolucións da Alcaldía de datas 19/06/2023, 20/06/2023 e 28/06/2023).— María Olga Alonso Suárez. A concelleira da Área de Goberno de Seguridade, Contratación, Festas e Xestión Municipal (resolucións da Alcaldía de datas 19/06/2023, 20/06/2023 e 28/06/2023 e acordo da Xunta de Goberno Local de data 22/06/2023).— Donghai Vincelle De Fontcuberta.
APROBAR O PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR, CORRESPONDENTE AO MES DE SETEMBRO DE 2023, SAF BASICA E SAF DEPENDENCIA
ADMINISTRACIÓN LOCAL — Municipal — Baiona (Recadación, 24/10/2023)

Por decreto de alcaldía de data 16 de outubro de 2023, foi aprobado o padrón fiscal da taxa pola prestación do servizo de Axuda no Fogar, correspondente ao mes de setembro de 2023, SAF BASICA e SAF DEPENDENCIA, quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. Lugar, forma e prazo de satisfacer a débeda: O pago dos recibos efectuaráse mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de setembro de 2023, queda establecido da seguinte maneira: Cota mes setembro: dende o 16 de outubro de 2023 ao 16 decembro de 2023. ss Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de febreiro de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: Documento asinado telemáticamente ao marxe. O alcalde,
MODIFICACIÓN DAS BASES REGULADORAS E CONVOCATORIA DO XX CONCURSO DE CARTAS “DILLO A QUEN MALTRATA” 2023, POR OMISIÓN DE INFORMACIÓN
ADMINISTRACIÓN LOCAL — Municipal — Lalín (Subvencións e axudas, 06/11/2023)

Mª Carmen Canda Larroy, Concelleira delegada de Igualdade, Que o Concello de Lalín, con motivo do 25 de novembro, Día Internacional contra a Violencia de Xénero, organiza o XX Concurso de cartas “Dillo a quen maltrata” 2023 (Exp.4660/2023). Que ditas Bases foron aprobadas en Xunta de Goberno Local e publicadas no BOPPO NÚMERO 205, con data de 24 de outubro de 2023. Que houbo unha omisión de información ao non ser incluída en ditas bases a cláusula relativa á protección de datos persoais seguinte: ( “ ) Os datos por Vde. facilitados serán tratados polo CONCELLO DE LALÍN, en calidade de Responsable de Tratamento, coa finalidade de levar a xestión de preinscricións, inscricións e desenvolvemento de actividades de carácter sociocultural, a nivel individual. Xestión administrativa e contable do servizo. A base xurídica de lexitimación para o tratamento dos datos persoais radica no consentimento explícito manifestado por Vde. mediante a formalización da reserva, participación, inscrición ou matriculación. En todo caso, os datos serán tratados no cumprimento dunha misión realizada en interese público ou no exercicio de poderes públicos conferidos ao CONCELLO DE LALÍN. Os datos serán conservados durante o prazo de tempo que teña duración á actividade. Con todo, os datos poderán ser conservados, no seu caso, con fins de arquivo de interese público, fins de investigación científica e histórica ou fins estatísticos. Os datos serán cedidos ás entidades públicas ou privadas, ás cales sexa necesario ou obrigatorio ceder estes para poder xestionar a súa solicitude, así como nos supostos previstos, segundo Lei. Vde. poderá exercitar os dereitos de Acceso, Rectificación, Supresión, Limitación ou, no seu caso, Oposición. Para estes efectos, deberá presentar un escrito no Rexistro de Entrada, electrónico ou presencial, do CONCELLO DE LALÍN. No escrito deberá especificar cal destes dereitos solicita sexa satisfeito e, á súa vez, deberá mostrar ou, en caso de envío postal, acompañar a fotocopia do DNI ou documento identificativo equivalente. No caso de que actuase mediante representante, legal ou voluntario, deberá achegar tamén documento que acredite a representación e documento identificativo do mesmo. Así mesmo, en caso de considerar vulnerado o seu dereito á protección de datos persoais, poderá interpoñer unha reclamación, en primeiro lugar, ante o noso Delegado de Protección de Datos: dpd@lalin. gal ou, no seu caso, ante a Axencia Española de Protección de Datos ([ http://www.aepd.es )] www.aepd.es ). ( “ ) Polo que se terá en conta esta adenda da cláusula relativa á protección de datos persoais nas Bases reguladoras e a convocatoria do XX Concurso de cartas “Dillo a quen maltrata” 2023, publicadas no BOPPO NÚMERO 205, con data de 24 de outubro de 2023. DOCUMENTO ASINADO DIXITALMENTE.
CONVOCATORIA PROCESO SELECCIÓN PARA CUBRIR 2 OPERARIOS/AS, PERSOAL LABORAL FIXO, POR CONCURSO-OPOSICIÓN EN QUENDA LIBRE–OPE 2020
ADMINISTRACIÓN LOCAL — Municipal — Grove, O (Persoal, oposicións, 26/12/2023)

Logo de aprobarse por Resolución con data do 19 de decembro de 2023 as bases e a convocatoria para cubrir 2 prazas de Operario/a mediante o sistema de concurso-oposición en quenda libre, ábrese o prazo de presentación de solicitudes que será de 20 días hábiles a contar desde o día seguinte á publicacíon do anuncio desta convocatoria no Boletín Oficial do Estado. As bases íntegras da presente convocatoria publicaranse no Boletín Oficial da provincia de Pontevedra, na Sede electrónica do Concello do Grove http://concellodogrove.sedelectronica. gal/ e no taboleiro de anuncios. O Grove, data e sinatura dixital na marxe.— O alcalde, José A. Cacabelos Rico.
PREZOS PÚBLICOS CENTROS MUNICIPAIS MAIO 2023
ADMINISTRACIÓN LOCAL — Municipal — Ponteareas (Recadación, 26/07/2023)

Expediente núm.: 477/2021 (Maio 2023) Mediante Resolución de Alcaldía Nº 2023-1502 de data 30/06/2023 aprobouse o padrón pola prestación do Servizo de Escola infantil, Residencia de maiores, Ludoteca, Conservatorio Municipal, Escola de música, Servizo axuda no Fogar Dependencia, Servizo axuda no Fogar Municipal para o período: MAIO 2023 por un importe total de 33.914,97 euros. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. DOCUMENTO ASINADO ELECTRONICAMENTE
MODIFICACIÓN ESTATUTARIA DA ORGANIZACIÓN EMPRESARIAL ASOCIACIÓN DE COMERCIO DE PEREIRÓ
XUNTA DE GALICIA — CONSELLERÍA DE EMPREGO E IGUALDADE — SERVIZO DE EMPREGO E ECONOMÍA SOCIAL (Outros documentos, notificacións e informacións públicas, 25/08/2023)

De conformidade co disposto no artigo 13 do Realdecreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data24denovembrode 2022, porJosé Luis Cabaleiro Fernández, en calidade de representante legal daASOCIACIÓNDE COMERCIO DE PEREIRÓ, documentación sobre a disolución desta asociación, acordada en Asemblea Xeral Ordinaria, celebrada o 1denovembrode 2022. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, na data da sinatura electrónica O Xefe Territorial (PA art.62.3 do Decreto 123/2022) A Xefa do Servizo de Coordinación Administrativa e Xestión Económica
PADRÓN DE AUGA E OUTROS 4º TRIMESTRE 2022
ADMINISTRACIÓN LOCAL — Municipal — Ponteareas (Recadación, 27/03/2023)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 4º trimestre do ano 2022 e por un importe total de 385.060,11 € e habendo sido aprobado por Decreto da Alcaldía núm.2023-0026 de data 5 de xaneiro de 2023 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rendas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende a súa publicación no BOP. Leidy Jhoana Aichi Khanchouf A ALCALDESA DOCUMENTO ASINADO ELECTRÓNICAMENTE.
APROBACIÓN INICIAL TC 6/2023
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 18/08/2023)

O Pleno do Concello de Cerdedo-Cotobade en sesión extraordinaria urxente de data de 14 de agosto de 2023 aprobou inicialmente o expediente de modificación de créditos, na modalidade de transferencia de crédito entre aplicacións presupuestarias pertencentes a distinta área de gasto, expediente. TRANSFERENCIA DE CREDITO 6/2023, que se expón ao público para o seu examen por os interesados e presentación de reclamacións durante o prazo de 15 dias hábiles contados a partires do dia seguinte o da inserción do presente anuncio no Boletín Oficial da Provincia. Vencido o prazo sinalado sen que se presentaren reclamacións, a devandita modificación entenderase definitivamente aprobada, de conformidade co disposto nos artigos 169.1 e 179.4 do Real Decreto Legislativo 4/2004 de 5 de marzo, polo que se aproba o Texto Refundido da Lei Reguladora das Facendas Locais. En Cerdedo-Cotobade, a 14 de agosto de 2023 O alcalde Asdo. Jorge Cubela López Documento asinado dixitalmente á marxe na data reflictida
INFORME DA COMISIÓN ESPECIAL DE CONTAS DO CONCELLO DE CRECENTE SOBRE A DEBIDA XUSTIFICACIÓN DA CONTA XERAL DO EXERCICIO 2022
ADMINISTRACIÓN LOCAL — Municipal — Crecente (Presupostos e cadros de persoal, 12/06/2023)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2022, por un prazo de quince días, durante os cales, quen se estimen persoas interesadas poderán presentar reclamacións, reparos ou observacións que teñan por convenientes. Á súa vez, estará a disposición das persoas interesadas na sede electrónica desta entidade (dirección https://crecente.gal)